12. ฐานะการเงิน และผลการดำเนิน

1) ข้อมูลทางการเงินและอัตราส่วนทางการเงินที่สำคัญ

  []

 2) คำอธิบายและการวิเคราะห์ฐานะการเงินและผลการดำเนินงาน

บริษัท แพรนด้า จิวเวลรี่ จำกัด (มหาชน) และบริษัทย่อย (กลุ่มบริษัท)
ขออธิบายและการวิเคราะห์ฐานะการเงิน ผลการดำเนินงานสำหรับปีสิ้นสุดวันที่ 31 ธันวาคม 2555
ของ “งบการเงินรวม” ดังต่อไปนี้

1. ผลการดำเนินงาน

1.1 การวิเคราะห์ผลการดำเนินงานโดยรวม

อุตสาหกรรมการส่งออกอัญมณีและเครื่องประดับของประเทศไทยคงหลีกไม่พ้นที่จะได้รับผลกระทบจากปัญหาเศรษฐกิจเพราะตลาดหลักในการส่งออกคือ
สหรัฐฯ เยอรมนี สหราชอาณาจักร รวมถึงอิตาลี
อย่างไรก็ตามอุตสาหกรรมอัญมณีและเครื่องประดับของประเทศไทยยังคงเป็นอุตสาหรรมการส่งออกที่สำคัญของประเทศ
โดยพิจารณาได้จากการส่งออกอัญมณีและเครื่องประดับอยู่ในอันดับที่ 3 มีมูลค่าการส่งออกมากกว่า
350,000 ล้านบาท โดยเฉพาะเครื่องประดับแท้มีมูลค่าการส่งออกมากกว่า 100,000 ล้านบาท

ถึงแม้ภาวะเศรษฐกิจโลกยังคงประสบปัญหาตกต่ำอย่างต่อเนื่องจากปีก่อนหน้านี้
อันเนื่องมาจากการหดตัวลงอย่างรุนแรงจากเศรษฐกิจของกลุ่มสหภาพยุโรป
ซึ่งมีเหตุจากวิกฤตทางการเงินของประเทศสำคัญในกลุ่มยุโรป
ส่วนการแก้ปัญหาเศรษฐกิจให้กลับมาเติบโตได้นั้นก็เป็นไปได้ยากยิ่งเพราะฐานะทางการเงินและการคลังมีความอ่อนแอเป็นอย่างมาก
ดังนั้นจึงอาจคาดการณ์ได้ว่ากลุ่มสหภาพยุโรปคงประสบปัญหาทางเศรษฐกิจต่อเนื่องไปอีกหลายปีข้างหน้า
สำหรับสหรัฐอเมริกาแม้ว่าจะดำเนินนโยบายทางการเงินและการคลังอย่างเต็มรูปแบบ
เพื่อสร้างการเติบโตทางเศรษฐกิจ
แต่กลับพบว่าการฟื้นตัวทางเศรษฐกิจของสหรัฐฯก็ยังคงเป็นไปอย่างเชื่องช้าจนไม่อาจช่วยพยุงการเติบโตของเศรษฐกิจโลกได้เหมือนอย่างในอดีต
ซ้ำเติมด้วยเศรษฐกิจของจีนและอินเดียก็มีการชะลอตัวอย่างเห็นได้ชัด
อย่างไรก็ตามด้วยประสบการณ์จากการดำเนินธุรกิจจิวเวลรี่เกือบ 4 ทศวรรษ
กลุ่มบริษัทได้วางกลยุทธ์ทั้งทางด้านการเติบโตอย่างยั่งยืน
ร่วมกับการบริหารความเสี่ยงทั้งทางด้านการตลาดและการเงินมาอย่างต่อเนื่อง
ส่งผลให้กลุ่มบริษัทยังมีรายได้จากการขายสำหรับปี 2555 จำนวน 4,176.7 ล้านบาท
เพิ่มขึ้นจากปีก่อน 54.9 ล้านบาท หรือคิดเป็นการเพิ่มขึ้นร้อยละ 1.3 ขณะที่อัตรากำไรขั้นต้น
(Gross Profit Margin) ปรับเพิ่มขึ้น 40 basis points อยู่ที่ระดับ 33.9%
และจากการควบคุมค่าใช้จ่ายในการขายและบริหารอย่างเข้มงวดทำให้ค่าใช้จ่ายฯ ลดลงจำนวน
25.1 ล้านบาท หรือลดลงร้อยละ 2.6 จากปีก่อน
ดังนั้นจึงเป็นผลให้กำไรจากการดำเนินงานเพิ่มขึ้น 63.2 ล้านบาท หรือเพิ่มขึ้นร้อยละ 15.5

ถึงแม้ปี 2555 กลุ่มบริษัทมีกำไรจากอัตราแลกเปลี่ยนลดลงจาก 32.6 ล้านบาท เหลือเพียง 11.7
ล้านบาท และไม่มีรายการโอนกลับค่าเผื่อด้อยค่าของอสังหาริมทรัพย์จำนวน 57.6 ล้านบาท
เช่นเดียวกับปีก่อน รวมถึงมีค่าเผื่อการด้อยค่าของค่าความนิยมจำนวน 33.7 ล้านบาท
แต่กลุ่มบริษัทยังคงมีกำไรสุทธิถึง 449.4 ล้านบาท หรือคิดเป็นการลดลงเพียงร้อยละ 1.5
เมื่อเทียบกับปี 2554

จากฐานะทางการเงินในปี 2555 กลุ่มบริษัทยังมีโครงสร้างทางการเงินที่แข็งแกร่งโดยมีหนี้สินเพียง
1,785.3 ล้านบาท ขณะที่มีทุนถึง 2,704.2 ล้านบาท หรือคิดเป็นหนี้สินต่อทุน (D/E) เพียง 0.66
เท่า
รวมทั้งมีความเสี่ยงทางการเงินในระดับต่ำโดยพิจารณาได้จากความสามารถในการจ่ายดอกเบี้ย
(TIE) สูงถึง 13.32 เท่า

2.  ความสามารถในการทำกำไร

-   รายได้รวม

กลุ่มบริษัท มีรายได้รวมทั้งสิ้น ในปี 2555 และ 2554 จำนวน 4,230.5 ล้านบาท และ 4,193.4
ล้านบาท ตามลำดับ ซึ่งเพิ่มขึ้นจำนวน 37.2 ล้านบาท หรือคิดเป็นการเพิ่มขึ้นร้อยละ 0.9
เนื่องจากรายได้จากการขายเพิ่มขึ้นจำนวน 54.9 ล้านบาท รายได้รวมแบ่งเป็นรายได้จากการขาย
และรายได้อื่นดังนี้

  ---------------- --------- --------- --------- --------- --------- ---------
  งบการเงินรวม      ปี 2555              ปี 2554              เพิ่ม /     
                                                           (ลด)      

                   ล้านบาท    %         ล้านบาท    %         ล้านบาท    %

  รายได้จากการขาย   4,176.7   98.7%     4,121.8   98.3%     54.9      1.3%

  รายได้อื่น          53.8      1.3%      71.6      1.7%      (17.7)    (24.8%)

  รายได้รวม         4,230.5   100.0%    4,193.4   100.00%   37.2      0.9%
  ---------------- --------- --------- --------- --------- --------- ---------

-   รายได้จากการขาย

  กลุ่มบริษัท มีรายได้จากการขายในปี 2555 จำนวน 4,176.7 ล้านบาท เพิ่มขึ้นจากปี 2554
  จำนวน 54.9 ล้านบาท หรือคิดเป็นการเพิ่มขึ้นร้อยละ 1.3
  โดยมีสาเหตุหลักมาจากรายได้ในภูมิภาคอเมริกาเหนือปรับตัวดีขึ้นเมื่อเทียบกับปีก่อน
  และรายได้ในประเทศเพิ่มขึ้นจากยอดขายงานวัตถุมงคลที่เพิ่มสูงขึ้น

-   รายได้อื่น

  กลุ่มบริษัทมีรายได้อื่นในปี 2555 รวมทั้งสิ้น 53.8 ล้านบาท ประกอบด้วย ดอกเบี้ยรับจำนวน
  12.8 ล้านบาท
  ซึ่งเป็นดอกเบี้ยรับจากเงินฝากธนาคารและดอกเบี้ยจากเงินให้กู้ยืมแก่บริษัทที่เกี่ยวข้องกัน
  กำไรจากอัตราแลกเปลี่ยนจำนวน 11.7 ล้านบาท และรายได้อื่นๆ จำนวน 29.3 ล้านบาท
  จากการให้เช่าทรัพย์สิน และรายได้จากการให้บริการอื่นๆ ขณะที่ปี 2554
  กลุ่มบริษัทมีรายได้อื่นรวมทั้งสิ้น 71.6 ล้านบาท ประกอบด้วย ดอกเบี้ยรับจำนวน 8.7 ล้านบาท
  กำไรจากอัตราแลกเปลี่ยนจำนวน 32.6 ล้านบาท และรายได้อื่นๆ จำนวน 30.2 ล้านบาท

-   ต้นทุนขายและค่าใช้จ่ายขายและบริหาร

  ---------------------------- --------- -------- --------- -------- ---------- ---------
  งบการเงินรวม                  ปี 2555             ปี 2554             เพิ่ม / (ลด) 

                               ล้านบาท    %        ล้านบาท    %        ล้านบาท     %

  รายได้จากการขาย               4,176.7   100.0%   4,121.8   100.0%   54.9       1.3%

  ต้นทุนขาย                      2,759.5   66.1%    2,742.7   66.5%    16.8       0.6%

  รวมค่าใช้จ่ายในการขายและบริหาร   945.7     22.6%    970.8     23.6%    (25.1)     (2.6%)

  - ค่าใช้จ่ายในการขาย            486.7     11.7%    454.2     11.0%    32.4       7.1%

  - ค่าใช้จ่ายในการบริหาร          459.0     11.0%    516.6     12.5%    (57.5)     (11.1%)
  ---------------------------- --------- -------- --------- -------- ---------- ---------

-   ต้นทุนขาย

  กลุ่มบริษัทมีต้นทุนขายจำนวน 2,759.5 ล้านบาท เพิ่มขึ้นจากปี 2554 จำนวน 16.8 ล้านบาท
  หรือคิดเป็นเพิ่มขึ้นร้อยละ 0.6 โดยเพิ่มขึ้นตามรายได้จากการขายที่เพิ่มขึ้น
  แต่เพิ่มขึ้นในอัตราที่ต่ำกว่ายอดขาย ซึ่งสะท้อนถึงอัตรากำไรขั้นต้นที่เพิ่มสูงขึ้น

-   ค่าใช้จ่ายในการขายและบริหาร

  กลุ่มบริษัท มีค่าใช้จ่ายในการขายและบริหารจำนวน 945.7 ล้านบาท ลดลงจากปี 2554 จำนวน
  25.1 ล้านบาท หรือลดลงร้อยละ 2.6 โดยมีสาเหตุหลักดังนี้

-   ค่าใช้จ่ายในการขาย เพิ่มขึ้นจากปี 2554 จำนวน 32.4 ล้านบาท
    หรือคิดเป็นการเพิ่มขึ้นร้อยละ 7.1
    ส่วนใหญ่เป็นผลมาจากค่าใช้จ่ายในการสำรวจตลาดเพื่อพัฒนาแบรนด์สินค้าและการโฆษณาและการส่งเสริมการขายเพิ่มมากขึ้น
    เพื่อสร้างแบรนด์และกระตุ้นยอดขายของกลุ่มบริษัท

-   ค่าใช้จ่ายในการบริหาร ลดลงจากปี 2554 จำนวน 57.5 ล้านบาท
    หรือคิดเป็นการลดลงร้อยละ 11.1
    ส่วนใหญ่เป็นผลมาจากกลุ่มบริษัทมีนโยบายควบคุมค่าใช้จ่ายเข้มงวดขึ้น
    โดยเฉพาะบริษัทย่อยในภูมิภาคยุโรปที่สามารถลดค่าใช้จ่ายในการบริหารลงได้มาก

    -   กำไร

  ------------------------------------------------- --------- -------- --------- -------- --------- ---------
  งบการเงินรวม                                       ปี 2555             ปี 2554             เพิ่ม /     
                                                                                          (ลด)      

                                                    ล้านบาท    %        ล้านบาท    %        ล้านบาท    %

  รายได้จากการขาย                                    4,176.7   100.0%   4,121.8   100.0%   54.9      1.3%

  ต้นทุนขาย                                           2,759.5   66.1%    2,742.7   66.5%    16.8      0.6%

  กำไรขั้นต้น                                          1,417.2   33.9%    1,379.1   33.5%    38.1      2.8%

  รวมค่าใช้จ่ายในการขายและบริหาร                        945.7     22.6%    970.8     23.6%    (25.1)    (2.6%)

  กำไรจากการดำเนินงาน                                471.5     11.3%    408.3     9.9%     63.2      15.5%

  กำไร(ขาดทุน)จากอัตราแลกเปลี่ยน                        11.7      0.3%     32.6      0.8%     (20.9)    (64.1%)

  ค่าเผื่อการด้อยค่าของค่าความนิยม                         33.7      0.8%     -         -        -         -

  โอนกลับค่าเผื่อการด้อยค่าของอสังหาริมทรัพย์เพื่อการลงทุน-สุทธิ   -         -        (57.6)    (1.4%)   -         -

  ค่าใช้จ่ายภาษีเงินได้                                   27.0      0.6%     79.4      1.9%     (52.3)    (65.9%)

  กำไรส่วนที่เป็นของผู้ถือหุ้นของบริษัทฯ                       449.4     10.8%    456.3     11.1%    (6.9)     (1.5%)
  ------------------------------------------------- --------- -------- --------- -------- --------- ---------

-   กำไรจากการดำเนินงาน

  กลุ่มบริษัท มีกำไรจากการดำเนินงานปี 2555 จำนวน 471.5 ล้านบาท เพิ่มขึ้นจากปี 2554
  จำนวน 63.2 ล้านบาทหรือคิดเป็นการเพิ่มขึ้นร้อยละ 15.5
  ด้วยเหตุผลที่กล่าวโดยสรุปจากการวิเคราะห์ข้างต้น

-   กำไรส่วนที่เป็นของผู้ถือหุ้นของบริษัทฯ

  กลุ่มบริษัท มีกำไรส่วนที่เป็นของผู้ถือหุ้นของบริษัทฯ จำนวน 449.5 ล้านบาท ลดลงจากปี 2554
  เพียง 6.9 ล้านบาท หรือคิดเป็นการลดลงร้อยละ 1.5 โดยมีสาเหตุหลักดังนี้

-   กำไร (ขาดทุน) จากอัตราแลกเปลี่ยน

  ในปี 2555 กลุ่มบริษัทมีกำไรจากอัตราแลกเปลี่ยนลดลงจากปี 2554 จำนวน 20.9 ล้านบาท
  เนื่องจากค่าเงินบาทแข็งค่าขึ้นเมื่อกับสกุลเงินเหรียญสหรัฐอเมริกาและสกุลเงินยูโร
  ทำให้เกิดผลขาดทุนจากอัตราแลกเปลี่ยนที่ยังไม่เกิดขึ้นจริงจากยอดลูกหนี้การค้าและเงินให้กู้ยืมระยะยาว
  อย่างไรก็ตาม
  กลุ่มบริษัทยังคงสามารถทำกำไรจากการป้องกันความเสี่ยงจากอัตราแลกเปลี่ยนด้วยการทำสัญญาซื้อขายล่วงหน้า(Forward
  contract) และมีการจ่ายชำระเจ้าหนี้การค้าในสกุลเงินเหรียญสหรัฐอเมริกา

-   ค่าเผื่อการด้อยค่าความนิยม

  ในปี 2555 กลุ่มบริษัทมีรายการค่าเผื่อการด้อยค่าความนิยมจำนวน 33.7 ล้านบาท
  จากการที่บริษัท Pranda UK Limited ซื้อบริษัท PDU (UK) Limited โดยการตั้งค่าเผื่อนี้
  เพื่อให้สอดคล้องกับภาวะเศรษฐกิจในสหราชอาณาจักรที่ยังคงอยู่ในสภาวะถดถอย

-   โอนกลับค่าเผื่อการด้อยค่าของอสังหาริมทรัพย์เพื่อการลงทุน

  ในไตรมาส 1 ของปี 2554
  กลุ่มบริษัทมีรายการโอนกลับค่าเผื่อการด้อยค่าของอสังหาริมทรัพย์เพื่อการลงทุนจำนวน 57.6
  ล้านบาท ขณะที่ปี 2555 ไม่มีรายการดังกล่าว

-   ค่าใช้จ่ายภาษีเงินได้

  ในปี 2555 กลุ่มบริษัทเสียภาษีเงินได้ลดลงจำนวน 52.3 ล้านบาท
  ส่วนใหญ่เป็นผลมาจากสัดส่วนยอดขายที่ได้รับการส่งเสริมการลงทุน (BOI) เพิ่มขึ้น
  และอัตราภาษีนิติบุคคลในประเทศไทยที่ลดลงจาก 30% เป็น 23%

-   อัตราผลตอบแทนต่อผู้ถือหุ้น

สำหรับผลตอบแทนของผู้ถือหุ้น (ROE) ปี 2555 อยู่ที่ 17.1% เพิ่มขึ้นจากปี 2553 ที่ระดับ 9.1%
เนื่องจากการบริหารความเสี่ยงจากอัตราแลกเปลี่ยน
ส่งผลให้จากมีการขาดทุนจากอัตราแลกเปลี่ยนจำนวน 149.7 ล้านบาทในปี 2553
เป็นกำไรจากอัตราแลกเปลี่ยน 11.7 ล้านบาทในปี 2555

สำหรับผลการดำเนินงานของปี 2555 คณะกรรมการบริษัทได้มีมติพิจารณาอนุมัติการจ่ายเงินปันผล
และเพื่อนำเสนอให้ ที่ประชุมสามัญผู้ถือหุ้นอนุมัติในวันที่ 22 เมษายน 2556 ในอัตราหุ้นละ 0.60
บาท/หุ้น หรือคิดเป็นอัตราผลตอบแทนจากเงินปันผล (Dividend Yield) ) ประมาณ 8.36%
ต่อปี (อัตราปันผลหุ้นละ 0.60 บาทต่อหุ้น / ราคาหุ้นเฉลี่ยทั้งปีเท่ากับ 7.18 บาทต่อหุ้น)
และคิดเป็นเงินปันผลร้อยละ 58.9 ของกำไรสุทธิของงบการเงินเฉพาะกิจการ
ทั้งนี้คณะกรรมการบริษัทได้อนุมัติการจ่ายเงินปันผลระหว่างกาลจากกำไรงวด 9 เดือน สิ้นสุดวันที่
30 กันยายน 2555 ในอัตราหุ้นละ 0.10 บาท ซี่งจ่ายเมื่อวันที่ 13 ธันวาคม 2555 ที่ผ่านมา
ดังนั้นคงเหลือจ่ายเงินปันผลในอัตราหุ้นละ 0.50 บาท ให้แก่ผู้ถือหุ้นที่มีสิทธิรับเงินปันผลในวันที่ 26
มีนาคม 2556 และให้รวบรวมรายชื่อตามมาตรา 225
ของพระราชบัญญัติหลักทรัพย์และตลาดหลักทรัพย์ โดยวิธีปิดสมุดทะเบียนในที่ 27 มีนาคม 2556
และกำหนดจ่ายเงินปันผลในวันที่ 13 พฤษภาคม 2556

2. ฐานะการเงิน

1.  สินทรัพย์

-   ส่วนประกอบของสินทรัพย์

ตารางงบแสดงฐานะทางการเงินเปรียบเทียบ ประจำปี 2555 และ 2554

  หน่วย : ล้านบาท

  --------------------------------- ------------ -------- ------------ --------
  งบแสดงฐานะการเงิน                  31 ธันวาคม    %        31 ธันวาคม    %
                                    2555                  2554         

  เงินสดและรายการเทียบเท่าเงินสด        639.6        14.3%    438.1        10.1%

  ลูกหนี้การค้าและลูกหนี้อื่น                708.0        15.8%    879.3        20.4%

  เงินให้กู้ยืมระยะสั้นแก่กิจการที่เกี่ยวข้องกัน   16.0         0.4%     16.0         0.4%

  สินค้าคงเหลือสุทธิ                     1,900.9      42.3%    1,817.2      42.1%

  สินทรัพย์หมุนเวียนอื่น                   53.7         1.2%     67.7         1.6%

  รวมสินทรัพย์หมุนเวียน                  3,318.2      73.9%    3,218.3      74.5%

  รวมสินทรัพย์ไม่หมุนเวียน                1,171.3      26.1%    1,101.3      25.5%

  รวมสินทรัพย์                         4,489.5      100.0%   4,319.6      100.0%
  --------------------------------- ------------ -------- ------------ --------

-   คุณภาพของสินทรัพย์

  กลุ่มบริษัทมีสินทรัพย์รวมทั้งสิ้น 4,489.5 ล้านบาท เพิ่มขึ้นจากปีก่อน 169.9 ล้านบาท
  หรือเพิ่มขึ้นร้อยละ 3.9 โดยสินทรัพย์หมุนเวียนเพิ่มขึ้นจำนวน 99.9 ล้านบาท
  ซึ่งส่วนใหญ่มาจากการเพิ่มขึ้นของเงินสดและรายการเทียบเท่าเงินสด 177.5 ล้านบาท
  และเงินลงทุนชั่วคราว – เงินฝากสถาบันการเงินจำนวน 24.0 ล้านบาท และสินค้าคงเหลือ
  83.7 ล้านบาท โดยมีสาเหตุหลักดังนี้

-   ลูกหนี้การค้าและลูกหนี้อื่น

  กลุ่มบริษัทมีลูกหนี้การค้าและลูกหนี้อื่นลดลงจากปีก่อน 171.3 ล้านบาทหรือคิดเป็นลดลงร้อยละ
  19.5 โดยมีสาเหตุหลักมาจากการเก็บหนี้ลูกหนี้การค้าทางภูมิภาคยุโรปได้มากขึ้น
  ทำให้ลูกหนี้การค้า–กิจการที่ไม่เกี่ยวข้องกันลดลง 166.8 ล้านบาท

-   สินค้าคงเหลือสุทธิ

  กลุ่มบริษัทมีสินค้าคงเหลือสุทธิเพิ่มขึ้นจากปีก่อน 83.7 ล้านบาท
  เป็นผลมาจากสัดส่วนสินค้าคงเหลืองานทองเพิ่มมากขึ้นตามยอดขายสินค้างานทองที่เพิ่มขึ้น

1.  สภาพคล่อง

-   ส่วนประกอบงบกระแสเงินสด

กลุ่มบริษัท มีกระแสเงินสดสุทธิจากกิจกรรมดำเนินงานเพิ่มขึ้นจาก 408.4 ล้านบาท เป็น 538.0
ล้านบาท เนื่องจากการเก็บหนี้ที่เร็วขึ้น ส่งผลให้เงินสดรับจากการขายเพิ่มขึ้นจากปีก่อน

จากกระแสเงินสดจากกิจกรรมการลงทุน กลุ่มบริษัทได้ลงทุนซื้อเครื่องจักรและอุปกรณ์
เพื่อทดแทนและเพิ่มประสิทธิภาพในการผลิต โดยมีรายละเอียดในข้อ 2.3 รายจ่ายการลงทุน

จากกระแสเงินสดจากกิจกรรมจัดหาเงิน
กลุ่มบริษัทได้ปรับโครงสร้างเงินกู้ระยะสั้นบางส่วนเป็นเงินกู้ระยะยาวเพื่อบริหารความเสี่ยง
และได้ชำระคืนเงินกู้ยืมระยะยาว 43.9 ล้านบาท และจ่ายเงินปันผลจำนวน 242.5 ล้านบาท

จากทั้งกิจกรรมดำเนินงาน ลงทุน และจัดหาเงิน กลุ่มบริษัท มีเงินสดสุทธิประจำปี 2555
เพิ่มขึ้นจำนวน 177.5 ล้านบาท และเมื่อรวมกับเงินสดต้นงวด 437.2 ล้านบาท ทำให้มีเงินสด ณ
วันสิ้นงวด เท่ากับ 614.7 ล้านบาท

ตารางงบกระแสเงินสดเปรียบเทียบ ประจำปี 2555 และ 2554

  หน่วย : ล้านบาท

  --------------------------------- ------------------- ------------------
  งบกระแสเงินสด                      31 ธันวาคม 2555      31 ธันวาคม 2554

  กระแสเงินสดจากการดำเนินงาน          538.0               408.4

  กระแสเงินสดจากการลงทุน              (176.9)             (110.5)

  กระแสเงินสดจากการจัดหาเงิน           (179.1)             (245.5)

  ผลต่างจากการแปลงค่างบการเงิน         (4.4)               (0.8)

  กระแสเงินสดสุทธิ                     177.5               51.5

  เงินสด ณ วันต้นงวด                   437.2               385.7

  เงินสด ณ วันสิ้นงวด                   614.7               437.2
  --------------------------------- ------------------- ------------------

-   อัตราส่วนสภาพคล่อง

กลุ่มบริษัท มีอัตราส่วนสภาพคล่องเพิ่มขึ้นจาก 2.11 เท่า เป็น 2.54 เท่า
เนื่องจากการปรับโครงสร้างเงินกู้จากระยะสั้นเป็นระยะยาวส่งผลให้เงินเบิกเกินบัญชีและเงินกู้ยืมระยะสั้นจากสถาบันการเงินลดลงจากช่วงเวลาเดียวกันของปีก่อน

-   ความสามารถของการชำระคืนหนี้สินระยะสั้น

กลุ่มบริษัทมีภาระหนี้สินระยะสั้นจำนวน 1,308.0 ล้านบาท ในขณะที่มีสินทรัพย์ระยะสั้นจำนวน
3,318.2 ล้านบาท จึงสรุปได้ว่า กลุ่มบริษัทมีความสามารถในการจ่ายคืนหนี้สินระยะสั้นได้ทั้งหมด

1.  รายจ่ายการลงทุน

-   รายจ่ายการลงทุนที่ผ่านมา

กลุ่มบริษัท ลงทุนทั้งสิ้นจำนวน 134.0 ล้านบาท แบ่งเป็น 2 ประเภท ดังนี้

1)  การลงทุนของฐานการผลิตประมาณ 113.3 ล้านบาท ได้แก่ การปรับปรุงพื้นที่โรงงานของ
    1.1) บมจ.แพรนด้า จิวเวลรี่ 1.2) บจก. คริสตอลไลน์ 1.3) บจก. แพรนด้า เวียดนาม
    และ 1.4) บจก. แพรนด้า Guangzhou รวมถึงเพื่อทดแทนเครื่องจักรและอุปกรณ์เดิม

2)  การลงทุนของฐานการจัดจำหน่ายจำนวนประมาณ 20.7 ล้านบาท ได้แก่ 2.1) บจก.
    พรีม่าโกลด์ อินเตอร์เนชั่นแนล 2.2) H.Gringoire s.a.r.l 2.3) Pranda & Kroll
    2.4) Pranda UK และ 2.5) Pranda Jewelry Pvt. Ltd.
    เพื่อบริการลูกค้าและกระจายสินค้าอย่างทั่วถึง

-   แผนการจ่ายเงินลงทุน

  กลุ่มบริษัทได้กำหนดงบลงทุนการขยายตลาดในเอเชีย จำนวน 150 ล้านบาท
  และได้ลงทุนสร้างอาคารสำนักงานเพื่อเป็นศูนย์พัฒนาและออกแบบผลิตภัณฑ์
  และขยายโรงงานผลิตเพิ่มที่สำนักงานใหญ่จำนวน 200 ล้านบาท
  โดยเริ่มการก่อสร้างในเดือนพฤษภาคมปี 2555 คาดว่าแล้วเสร็จในปลายปี 2556
  อีกทั้งขยายโรงงานและจัดซื้อเครื่องจักรและอุปกรณ์เพื่อทดแทน 80 ล้านบาท
  รวมเป็นงบลงทุนทั้งสิ้น 430 ล้านบาท โดยใช้แหล่งเงินทุนจากกระแสเงินสดในกิจการ 280
  ล้านบาทและเงินกู้ยืมจากสถาบันการเงิน 150 ล้านบาท

1.  แหล่งที่มาของเงินทุน

-   โครงสร้างเงินทุน

จากผลประกอบการที่มีกำไรอย่างต่อเนื่องในขณะเดียวกันกลุ่มบริษัท
ได้สำรองกำไรส่วนหนึ่งหลังหักปันผลเป็นกำไรสะสม เพื่อการขยายธุรกิจ
จึงส่งผลให้มีกำไรสะสมเพิ่มขึ้นจาก 1,374.4 ล้านบาท เป็น 1,581.4 ล้านบาท
คิดเป็นอัตราการเพิ่มขึ้น ร้อยละ 15.1 และในส่วนของหนี้สินเพิ่มขึ้นจาก 1,779.2 ล้านบาท เป็น
1,785.3 ล้านบาท คิดเป็นการเพิ่มขึ้นร้อยละ 0.3 ส่งผลให้ หนี้สินต่อทุน (D/E) อยู่ในระดับ
0.66 เท่า ลดลงจากปีก่อนที่อยู่ในระดับ 0.70 เท่า ซึ่งสามารถสรุปได้ว่า
กลุ่มบริษัทยังคงมีโครงสร้างทางการเงินที่แข็งแกร่ง

-   ส่วนของผู้ถือหุ้น

บริษัทและบริษัทย่อย มีส่วนของผู้ถือหุ้นเพิ่มขึ้นจาก 2,540.5 ล้านบาท เป็น 2,704.2 ล้านบาท
จากกำไรสะสมที่เพิ่มขึ้น

-   หนี้สิน

กลุ่มบริษัทมีหนี้สินรวมทั้งสิ้น 1,785.3 ล้านบาท เพิ่มขึ้นจากปีก่อนจำนวน 6.1 ล้านบาท
หรือเพิ่มขึ้นร้อยละ 0.3 โดยหนี้สินไม่หมุนเวียนเพิ่มขึ้นจำนวน 225.0 ล้านบาท
ส่วนใหญ่มาจากการเงินกู้ยืมระยะยาว-สุทธิจากส่วนที่ถึงกำหนดชำระภายในหนึ่งปี
อันเป็นผลมาจากการปรับโครงสร้างเงินกู้ยืมที่เหมาะสม
ซึ่งส่งผลให้กลุ่มบริษัทมีความเสี่ยงทางการเงินที่ลดลง
เพื่อรองรับความผันผวนของเศรษฐกิจในอนาคต

2.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  อัตราแลกเปลี่ยน

หากเงินบาทต่อดอลล่าร์สหรัฐ, ยูโร และปอนด์สเตอริง ยังคงแข็ง(อ่อน)ค่าอย่างต่อเนื่อง
จะส่งผลให้บริษัทฯ อาจมียอดขายลดลง(เพิ่มขึ้น) และมีผลขาดทุน(กำไร)จากอัตราแลกเปลี่ยน
อย่างมีนัยสำคัญต่อกำไรสุทธิ

  ราคาวัตถุดิบ

ทองคำและเนื้อเงินเป็นวัตถุดิบ ที่มีสัดส่วนอย่างมีนัยสำคัญในต้นทุนสินค้า
ดังนั้นหากราคาทองคำและเนื้อเงินมีความผันผวนสูง(ต่ำ) หรือมีการปรับราคาขึ้น(ลง)อย่างรวดเร็ว
จะส่งผลต่อการชะลอ(เพิ่ม)คำสั่งซื้อ

อัตราส่วนทางการเงินที่สำคัญซึ่งคำนวณตามสูตรของสำนักงานคณะกรรมการกำกับหลักทรัพย์และตลาดหลักทรัพย์

  ----------------------------------- ----- ---------- ----------- -----------
  อัตราส่วนทางการเงิน                          31 ธ.ค.    31 ธ.ค.     31 ธ.ค.
                                            2555       2554        2553

  อัตราส่วนสภาพคล่อง                                                  

  อัตราส่วนสภาพคล่อง                     เท่า   2.54       2.11        2.15

  อัตราส่วนสภาพคล่องหมุนเร็ว               เท่า   1.03       0.86        0.95

  อัตราส่วนสภาพคล่องกระแสเงินสด           เท่า   0.38       0.28        0.36

  อัตราส่วนหมุนเวียนลูกหนี้การค้า             เท่า   4.86       3.98        3.86

  ระยะเวลาเก็บหนี้เฉลี่ย                   วัน    74         91          93

  อัตราส่วนหมุนเวียนสินค้าคงเหลือ            เท่า   2.63       2.79        2.95

  ระยะเวลาขายสินค้าเฉลี่ย                 วัน    137        129         122

  อัตราส่วนหมุนเวียนเจ้าหนี้                 เท่า   3.24       3.30        3.75

  ระยะเวลาชำระหนี้                      วัน    111        109         96

  Cash Cycle                          วัน    100        111         120

  อัตราส่วนความสามารถในการหากำไร                                     

  อัตรากำไรขั้นต้น                        %     33.93      33.46       32.96

  อัตรากำไรจากการดำเนินงาน              %     11.29      9.91        11.59

  อัตรากำไรอื่น                          %     1.00       0.93        0.81

  อัตราส่วนเงินสดต่อการทำกำไร             %     114.09     100.03      100.00

  อัตรากำไรสุทธิ                         %     10.62      10.88       5.95

  อัตราผลตอบแทนผู้ถือหุ้น                   %     17.14      18.09       9.06

  อัตราส่วนแสดงประสิทธิภาพในการดำเนินงาน                                

  อัตราผลตอบแทนจากสินทรัพย์               %     10.20      10.94       5.87

  อัตราผลตอบแทนจากสินทรัพย์ถาวร           %     46.51      50.97       28.72

  อัตราการหมุนของสินทรัพย์                 เท่า   0.96       1.01        0.99
  ----------------------------------- ----- ---------- ----------- -----------

  -------------------------------- ----- ---------- ----------- -----------
  อัตราส่วนทางการเงิน                       31 ธ.ค.    31 ธ.ค.     31 ธ.ค.
                                         2555       2554        2553

  อัตราส่วนวิเคราะห์นโยบายทางการเงิน                                 

  อัตราส่วนหนี้สินต่อส่วนของผู้ถือหุ้น         เท่า   0.66       0.70        0.61

  อัตราส่วนความสามารถการชำระดอกเบี้ย   เท่า   13.32      13.72       15.34

  อัตราส่วนความสามารถชำระภาระผูกพัน    เท่า   1.28       0.98        0.68
  -------------------------------- ----- ---------- ----------- -----------

ค่าตอบแทนผู้สอบบัญชี

ผู้สอบบัญชี ของบริษัท แพรนด้า จิวเวลรี่ จำกัด (มหาชน) ได้แก่ นายณรงค์ พันตาวงษ์
ผู้สอบบัญชีรับอนุญาตทะเบียนเลขที่ 3315 และ/หรือ นางชลรส สันติอัศวราภรณ์
ผู้สอบบัญชีรับอนุญาตเลขที่ 4523 และ/หรือ และนายศุภชัย ปัญญาวัฒโน ผู้สอบบัญชีรับอนุญาตเลขที่
3930 แห่งบริษัท สำนักงาน เอินส์ท แอนด์ ยัง จำกัด

ค่าตอบแทนที่บริษัทฯ และบริษัทย่อย ต้องจ่ายให้แก่ บริษัท สำนักงาน เอินส์ท แอนด์ ยัง จำกัด ในปี
2555 มีรายละเอียดดังนี้

หน่วย: บาท

  --------------------------------- ------------------ -------------------
                                    บริษัทฯ              บริษัทย่อย

  1. ค่าตอบแทนจากการสอบบัญชีบริษัท       2,400,000          1,045,000

  2. ค่าตรวจสอบบัตรส่งเสริมการลงทุน      120,000            -

  2. ค่าบริการอื่น                      60,000             -
  จากการฝึกอบรมมาตรฐานการบัญชี                            
  --------------------------------- ------------------ -------------------